स्पेसिफिकेशन की बात करें तो अब तक आईं जानकारियों के मुताबिक, OnePlus 6 क्वालकॉम स्नैपड्रैगन 845 प्रोसेसर से लैस होगा। इसमें 8 जीबी रैम दिए जा सकते हैं। स्टोरेज 256 जीबी का होगा। फोन के तीन रंग वेरिएंट - व्हाइट, ब्लैक और ब्लू रंग में आने की उम्मीद है। हालिया लीक में OnePlus 6 से जुड़ी एक्सेसरीज़ लीक हुई थीं। लीक हुई जानकारियों में फोन का डिज़ाइन भी सामने आ चुका है, जिसकी तुलना फोन के पिछले वर्ज़न वनप्लस 5टी से की गई थी। टीज़र में अलर्ट स्लाइडर और ग्लास बैक की चर्चा भी है। वायरलेस चार्जिंग भी इस फोन में आने की संभावना जताई जा रही है। दूसरी तरफ वनप्लस खुद लीक हुए कई फीचर की पुष्टि कर चुकी है। इसमें डिस्प्ले नॉच, अलर्ट स्लाइडर और 3.55 मिलीमीटर का हैडफोन जैक शामिल है।